XXII 
Fuglenes Næring. Mange nære sig af dyrisk Føde, 
andre af Planteføde, atter andre af begge Dele. Saaledes 
leve Rovfuglene af andre levende eller døde Dyrs Kjød. 
Mange æde Fisk og disses Rogn; andre tage fortrinsvis 
Krybdyr; nogle: Vandinsekter, andre: Landinsekter; nogle 
kun krybende Insekter og Larver; andre blot flyvende In- 
sekter.  Spetterne hakke med deres skarpe Næb Træ- 
insekternes Larver ud af det trøskede Træ og af Barken; 
andre opsamle derimod Insekterne paa Jorden, og atter an- 
dre søge dem i Moradserne. Mange Fugle æde blot mel- 
holdigt Frø, medens andre foretrække olieholdigt; nogle ere 
blot kornædende; andre ernære sig baade af Planter og In- 
sekter. Kragefuglene æde alt Spiseligt af Dyre- og Plante- 
riget... Mange Fugle finde deres Føde i Luften, andre paa 
Træer, atter andre påa og i Vandet. Maaden, hvorpaa Fug- 
lene nedsluge deres Føde, er ogsaa meget forskjellig; thi 
mange, som Høns og Duer, nedsluge Frøkornene hele, andre 
afskalle dem først (Verlingerne). De kjødædende Fugle rive 
deres Føde i Stykker og nedsluge disse; andre Fugle hakke 
den i meget smaa Portioner og ligesom slikke den ind, som 
Meiserne. Mange æde kun smaa Fisk og nedsluge disse 
hele, andre fange større og sønderrive dem eller pille blot 
Kjødet fra Benene. 
Endskjøndt det vel synes saaledes, gives der dog ingen 
Fugl, som kun er anvist et eneste specielt Næringsmiddel ; 
enhver Årt har derimod sin Yndlingsnæring, som bekommer 
den bedst, og som den foretrækker for de andre Fødemidler, 
hvoraf den kun i Nødsfald lever. 
Fuglene have stor Færdighed i at opsøge det Sted, hvor 
de kunne finde deres Yndlingsnæring; der opholde de sig 
da, såalænge Føden findes i tilstrækkelig Mængde og de 
have Ko til at fortære den. Mange Fugle søge deres Føde 
om Dagen, andre blot om Natten (Ugler, Natravne) og atter 
andre baade Dag og Nat, f. Ex. de fleste Vand- og Sump- 
fugle. 
